b"\n_START_ARTICLE_\nRitt Bjerregaard\n_START_SECTION_\nPol\xc3\xadtica nacional\n_START_PARAGRAPH_\nMembre del Partit Socialdem\xc3\xb2crata (SD), el setembre de 1971 fou escollida diputada al Folketinget, nom amb el qual es coneix el Parlament de Dinamarca. Fou nomenada Ministra d'Educaci\xc3\xb3 entre setembre i desembre de 1973 i entre febrer de 1975 i gener de 1979, en ambdues ocasions en governs d'Anker J\xc3\xb8rgensen. L'octubre d'aquell any fou nomenada Ministra d'Afers Socials, c\xc3\xa0rrec que va desenvolupar fins al desembre de 1981.\n_START_SECTION_\nPol\xc3\xadtica europea\n_START_PARAGRAPH_\nRenunci\xc3\xa0 al seu esc\xc3\xb3 al Folketinget l'any 1995 per esdevenir el gener d'aquell any Comiss\xc3\xa0ria Europea en la Comissi\xc3\xb3 Santer, desenvolupant el c\xc3\xa0rrec de Comiss\xc3\xa0ria Europea de Medi Ambient. En la formaci\xc3\xb3 de la Comissi\xc3\xb3 Mar\xc3\xadn ocup\xc3\xa0 el mateix c\xc3\xa0rrec de forma interina fins al setembre de 1999.\n_START_SECTION_\nRetorn a la pol\xc3\xadtica nacional\n_START_PARAGRAPH_\nEl febrer de l'any 2000 fou nomenada pel primer Ministre de Dinamarca Poul Nyrup Rasmussen Ministra d'Alimentaci\xc3\xb3, Agricultura i Pesca, desenvolupant aquest c\xc3\xa0rrec fins al novembre de 2001. En les eleccions generals d'aquell novembre fou novament escollida diputada al Parlament, esc\xc3\xb3 que abandon\xc3\xa0 el febrer de 2005. _NEWLINE_En les eleccions municials de novembre de 2005 fou escollida alcaldessa de la ciutat de Copenhaguen, c\xc3\xa0rrec que inici\xc3\xa0 el gener de 2006 i que actualment mant\xc3\xa9."